  Туспуктэм: Руслан Нуриахметов Майя Бывальцева Удмуртие физикая но историяя огъя кун экзаменъёслы йылпумъянъёс вуизы. Историяя тодон-валанъёссы понна витез выпускникъёс 100 балл басьтӥзы, физикая тужгес трос балл люкамъёс ӧвӧл. Со сярысь Дышетонлэсь ӟечлыксэ дунъянъя улосвыл центр ивортӥз. Историез ӟеч тодэмзэс Ижкарысь 25 номеро лицейысь, Каракулино ёросысь Боярка гуртысь школаын, Воткаысь 1 номеро школаын, Глазкарысь 13 номеро школаын, Можгаысь 8 номеро гимназиын дышетскемъёс возьматӥзы. Бояркаысь нылаш огъя кун экзаменъёсын 200 балл люказ ни. Азьвылгес ӟуч кылъя 100 балл басьтӥз ни вал 6-тӥ инвожое историяя экзаменэз 862 адями сётӥз, физикая – 1 сюрс 45. Тодэ вайытом, азьвылгес профильной математикая экзаменлы йылпумъянъёс тодмо луизы. Тегъёс: Удмуртия экзамен Дышетон пиналъёс Каракулино  